# ИЗЈАВА ПОДНОСИОЦА ПРИЈАВЕ

# О ТАЧНОСТИ И ИСТИНИТОСТИ ПОДАТАКА И УСКЛАЂЕНОСТИ СА УСЛОВИМА ПРОГРАМА ПАМЕТНИ ПОЧЕТАК

***Упутство за попуњавање****: У Изјави на одговарајућа места унети тражене податке. Изјава мора бити потписана од стране свих чланова тима који су наведени у Пријавном обрасцу.*

Подносилац пријаве, тим унети назив тима кога чине унети име и презиме свих чланова тима,

доле потписани, потврђује да су подаци садржани у Пријави под називом унети назив пројекта,

поднетој на Јавни позив за програм Паметни почетак, објављеног 29. августа 2025. године, **истинити и тачни**.

**Подносилац пријаве под пуном материјалном и кривичном одговорношћу изјављује**:

1. да је прочитао, разумео и сагласан је са условима програма Паметни почетак како је наведено у Приручнику за програм Паметни почетак (верзија 5.0);
2. да је Пријава поднета у складу са начином прописаним у Приручнику за програм Паметни почетак (верзија 5.0);
3. да чланови тима нису правоснажно осуђивани за кривична дела против привреде, кривична дела против животне средине, кривично дело примања или давања мита, кривична дела против права по основу рада, кривична дела као чланови организоване криминалне групе, кривично дело преваре и друга кривична дела која се гоне по службеној дужности;
4. да није у сукобу интереса[[1]](#footnote-1) у поступку доделе бесповратних средстава у оквиру програма Паметни почетак;
5. да ће предузети све неопходне мере предострожности, како би се избегао стварни или претпостављени сукоб интереса и о томе обавестити Фонд за иновациону делатност, без одлагања, о било којој ситуацији која представља или би могла довести до таквог сукоба;
6. да је упознат са могућношћу одбијања Пријаве уколико не пружи све тражене податке и изјављује да ће током трајања процеса евалуације на захтев Фонда за иновациону делатност доставити сву потребну додатну документацију;
7. да је упознат с уговорним обавезама које произлазе из Уговора о финансирању и припадајућих прилога и да их прихвата уколико Пријава буде одобрена за финансирање;
8. да ће правовремено известити Фонд за иновациону делатност о свим изменама и променама података наведених у Пријави које могу утицати на исправност доделе финансирања;
9. да у потпуности разуме и прихвата да крајњу одлуку о одобрењу финансирања, која је коначна, доноси самостално независна Експертска комисија и да ће без права жалбе прихватити одлуку независне Експертске комисије;
10. разуме да Фонд није одговоран за било који исход процеса одлучивања или садржај одлуке коју доноси независна Експертска комисија;
11. да је сагласан да подаци у Пријави буду сачувани у базама података Фонда за иновациону делатност и да се могу користити у сврху спровођења Програма Паметни почетак и обрађивати за потребе статистичких анализа (без детаља о технологији);
12. да је упознат са тиме да се основне информације о Пријави (назив корисника, назив пројекта, износ додељених бесповратних средстава и кратки опис пројекта) објављују на интернет страници Фонда за иновациону делатност;
13. да је сагласан да у случају одобравања финансирања, подаци из Пријаве могу бити коришћени у промотивне сврхе (без детаља о технологији);
14. да је упознат и разуме правила и обавезе дефинисане у [Правилнику о забрани конфликта интереса и тајности поверљивих података](https://www.inovacionifond.rs/cms/files/o-nama-akti/Confidentiality_Policy_and_Prevention_of_Conflict_of_Interest_Policy_serbian.pdf) Фонда за иновациону делатност;
15. да је упознат са чињеницом да је Фонд за иновациону делатност обавезник примене Закона о слободном приступу информацијама од јавног значаја (Службени гласник Републике Србије, 120/2004-5, 54/2007-3, 104/2009-25, 36/2010-10,105/2021-8);
16. да је упознат и разуме правила и обавезе о примању државне помоћи, као што је дефинисано у [Правилнику Фонда за иновациону делатност о правилима за доделу државне помоћи](https://www.inovacionifond.rs/cms/files/o-nama-akti/Pravilnik_Fonda_o_pravilima_za_dodelu_drzavne_pomoci_2021.pdf) и одговарајућим законима који уређују државну помоћ;
17. да ће, уколико се одобри финансирање пројекта, Фонду за иновациону делатност достави писану потврду у којој се наводи статус претходно добијених средстава државне помоћи, будући да је финансирање које се одобрава кроз програм Паметни почетак категорисано као помоћ мале вредности - „de minimis“ државна помоћ;
18. да је упознат и разуме правила и обавезе дефинисане Оквирним програмом Фонда за иновациону делатност за управљање заштитом животне средине и социјалним питањима и да ће их се придржавати уколико буде одобрено финансирање пројекта;
19. да има сва права интелектуалне својине (која могу да укључују патенте, жигове, робне ознаке, брендове, ауторска права, резултате истраживања и развоја, итд.) и сва „know-how“ права у односу на технологију која се развија и на финални производ/услугу, као и да треће лице нема, нити може истаћи икакав захтев у погледу ових права, као и да интелектуална својина која је предмет Пријаве не нарушава права било којег трећег лица;
20. да је сагласан да ће било која нова интелектуална својина и „know-how“ који могу настати током имплементације пројекта припадати Подносиоцу Пријаве и да ће Подносилац Пријаве осигурати ова права у свим споразумима склопљеним са трећим лицима;
21. да ће, у складу са Приручником за програм Паметни почетак и Уговором о финансирању, успоставити и одржавати пословни и уговорни однос са ментором у складу са најбољом међународном праксом.
22. да чланови тима који су наведени у пријави нису ангажовани, као кључни чланови нити као екстерни сарадници, на другим пројектима који су у фази имплементације у оквиру било ког другог програма Фонда за иновациону делатност.

**Датум**: унети

**Име и презиме**: унети **Потпис** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Име и презиме**: унети **Потпис** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Име и презиме**: унети **Потпис** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Име и презиме**: унети **Потпис** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Име и презиме**: унети **Потпис** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Сукоб интереса је присутан, али није ограничен, на ситуације када је угрожено непристрасно и објективно вршење функција било ког Подносиоца пријаве, члана Независне експертске комисије или запосленог/консултанта Фонда, у вези са реализацијом активности предвиђених овим програмом, и када је било ко од наведених учесника у позицији да из приватних или професионалних односа извуче личну корист од радњи или одлука донетих у службеном својству. [↑](#footnote-ref-1)